9. ΒΑΣΙΛΙΚΟΝ ΔΙΑΤΑΓΜΑ της 15/22 Μαΐου 1939 Περί του ελέγχου των εξαγομένων εις την αλλοδαπήν ελαιολάδων. Κατά το άρθρ. 12 του Α.Ν. 1940/1938 περί ελέγχου εξαγωγικού εμπορίου. Άρθρ.1.-1.Ο έλεγχος των εξαγομένων εις την αλλοδαπήν ελαιολάδων ασκείται υπό του Γενικού Χημείου του Κράτους. 2.Ο ασκούμενος έλεγχος σκοπόν έχει όπως διαπιστωθή εάν τα εξαγόμενα ελαιόλαδα πληρώσι τους όρους τους οριζομένους δια του παρόντος ή και εάν είναι άλλως πως νοθευμένα. Άρθρ.2.-1.Κατά την εξαγωγήν εις την αλλοδαπήν ελαιολάδου, η τελωνειακή αρχή, άμα τη καταθέσει της σχετικής διασαφήσεως εξαγωγής, ειδοποιεί το αρμόδιον παράρτημα του Γ.Χ.Κ. όπως μεριμνήση δια την δειγματοληψίαν του εξαγομένου ελαιολάδου. 2.Το παράρτημα προβαίνει το ταχύτερον εις την δειγματοληψίαν του εξαγομένου ελαιολάδου, λαμβανομένου δείγματος εις διπλούν εξ εκάστου είδους εξαγομένων ελαιολάδων. Τα δείγματα σφραγίζονται δια της σφραγίδος του παραρτήματος και της του εξαγωγέως. Δια την γενομένην δειγματοληψίαν συντάσσεται πρωτόκολλον εις διπλούν, όπερ υπογράφεται υπό του ενεργήσαντος ταύτην χημικού του Γ.Χ.Κ. και του εξαγωγέως. Το εν των πρωτοκόλλων παραλαμβάνει ο ενεργήσας την δειγματοληψίαν χημικός του Γ.Χ.Κ., το δε έτερον παραδίδεται εις τον εξαγωγέα. Εν τω πρωτοκόλλω δειγματοληψίας αναφέρεται το όνομα του εξαγωγέως, τα στοιχεία της διασαφήσεως εξαγωγής, το ποσόν των δειγματισθέντων δοχείων, οι επ’ αυτών αριθμοί και διακριτικά σημεία, ως και το μικτόν και καθαρόν βάρος του εξαγομένου ελαιολάδου, ως και η οξύτης αυτού η αναγραφομένη υποχρεωτικώς εν τοις φορτωτικοίς εγγράφοις, τιμολογίοις κλπ. Εν η περιπτώσει δεν υφίσταται εν τη έδρα του τελωνείου παράρτημα του Γενικού Χημείου του Κράτους, τότε η τελωνειακή αρχή προβαίνει εις την ενέργειαν της δειγματοληψίας κατά τα ανωτέρω και την αποστολήν του εις διπλούν ληφθέντος δείγματος εις το πλησιέστερον παράρτημα ή την γενικήν διεύθυνσιν του Γ.Χ.Κ. Σελ.230 Τα δειγματισθέντα δοχεία του προς εξαγωγήν ελαιολάδου παρακολουθούνται υπό της τελωνειακής αρχής μέχρι της εξαγωγής αυτών, απαγορευομένης πάσης μεταβολής εις αυτά. 3.Το παράρτημα του Γ.Χ.Κ., προβαίνει αμέσως εις την χημικήν ανάλυσιν του ενός των δειγμάτων, κοινοποιεί δε το αποτέλεσμα μετά της σχετικής γνωματεύσεως αυτού εις την τελωνειακήν αρχήν, ήτις, συμφώνως προς την γνωμάτευσιν ταύτην, επιτρέπει την εξαγωγήν εάν το ελαιόλαδον ήθελεν ευρεθή ανόθευτον και πληρούν τους όρους τους δια του άρθρ. 4 του παρόντος καθοριζομένους, απαγορεύει δε την ενέργειαν ταύτην εν εναντία περιπτώσει. Το αποτέλεσμα της χημικής αναλύσεως κοινοποιείται υπό του παραρτήματος και εις τον εξαγωγέα. 4.Δύνανται δι’ αποφάσεων του υπουργού της Εθνικής Οικονομίας να καθορίζωνται λιμένες, εν τη περιφερεία των οποίων δεν υφίσταται παράρτημα του Γ.Χ.Κ., εξ ων να επιτρέπεται η φόρτωσις προ της ενεργείας της αναλύσεως των ληφθέντων δειγμάτων. 5.Ο εξαγωγεύς δικαιούται να ζητήση την επανάληψιν της χημικής αναλύσεως δι’ αιτήσεώς του προς το αρμόδιον παράρτημα του Γ.Χ.Κ. υποβαλλομένης εντός πέντε ημερών από της κοινοποιήσεως αυτώ του αποτελέσματος αυτής. Η επανάληψις της χημικής αναλύσεως γίνεται υπό της γενικής διευθύνσεως του Γενικού Χημείου του Κράτους, προς ην υποβάλλεται αμέσως υπό του οικείου παραρτήματος το έτερον των δειγμάτων μετ’ αντιγράφου του πρωτοκόλλου δειγματοληψίας και αντιγράφου της εκθέσεως της χημικής αναλύσεως του πρώτου δείγματος. Το αποτέλεσμα της δευτέρας χημικής αναλύσεως είναι υποχρεωτικόν δια τον εξαγωγέα. Τούτο κοινοποιείται υπό της γενικής διευθύνσεως του Γ.Χ.Κ. εις το αρμόδιον παράρτημα του Γ.Χ.Κ., την τελωνειακήν αρχήν και τον εξαγωγέα. Εν η περιπτώσει κατά την επανάληψιν της χημικής αναλύσεως αποδειχθή ότι πρόκειται περί μη νοθευμένου ελαιολάδου και πληρούντος τους υπό του άρθρου 4 του παρόντος καθοριζομένους όρους, η τελωνειακή αρχή επιτρέπει την εξαγωγήν αυτού. Εάν κατά την επανάληψιν της χημικής αναλύσεως, κατά τα ανωτέρω, ευρεθή το ελαιόλαδον μη πληρούν τους όρους τους δια του παρόντος καθωρισμένους ή άλλως πως νοθευμένον, ο ζητήσας την επανάληψιν της αναλύσεως υποχρεούται εις την καταβολήν της, κατά το Διάταγμα της 10 Απρ. 1930 περί εκτελέσεως της παρ. 2 του άρθρ. 2 του ν. 4328/1929 περί συστάσεως Γενικού Χημείου του Κράτους, οριζομένης αποζημιώσεως δι’ εκτέλεσιν χημικής αναλύσεως. 11.Ε.δ.9 ΄Ελεγχος εξεγομένων γεωργικών προϊόντων 6.Εάν εκ του αποτελέσματος της χημικής αναλύσεως της γενομένης υπό του παραρτήματος του Γ.Χ.Κ. αποδειχθή ότι το προς εξαγωγήν ελαιόλαδον δεν πληροί τους όρους τους καθωρισμένους δια του άρθρ. 4 του παρόντος ή ότι είναι άλλως πως νοθευμένον και δεν ζητηθή υπό του εξαγωγέως η επανάληψις της χημικής αναλύσεως ή εάν εκ του αποτελέσματος της δευτέρας αναλύσεως αποδειχθή ότι το προς εξαγωγήν ελαιόλαδον είναι νοθευμένον ή ότι δεν πληροί τους όρους του παρόντος, ο προϊστάμενος του παραρτήματος του Γ.Χ.Κ. δι’ εγγράφου αυτού προς το Ανώτατον Πειθαρχικόν Συμβούλιον το προβλεπόμενον υπό του άρθρου 6 του Α.Ν. 1490/1938, συνοδευομένου υπό αντιγράφων της εκθέσεως χημικής αναλύσεως και πάντων των λοιπών σχετικών, ζητεί την δίωξιν του εξαγωγέως. 7.Καταργείται το άρθρον 8 του Δ/τος της 9 Απρ. 1929 εκτελεστικού του ν. 3755 8/12 Ιαν. 1929 περί απαγορεύσεως πωλήσεως ελαιολάδων αναμεμιγμένων μετά σπορελαίων και άλλων φυτικών ελαίων και περί απαγορεύσεως πωλήσεως υπό των αυτών εμπόρων ελαίων και σπορελαίων. Άρθρ.3.-1.Ο εξαγωγεύς του ελαιολάδου δύναται να ζητήση προ της καταθέσεως της διασαφήσεως εξαγωγής την εν τω εργοστασίω ή αποθήκη αυτού δειγματοληψίαν του προς εξαγωγήν προοριζομένου ελαιολάδου. Η δειγματοληψία ενεργείται κατά τα ως ανωτέρω οριζόμενα, σφραγιζομένων μετά το πέρας αυτής των δειγματισθέντων δοχείων δια της σφραγίδος της υπηρεσίας. Περί της γενομένης σφραγίσεως γίνεται μνεία εν τω πρωτοκόλλω δειγματοληψίας, κατά τα λοιπά δε τηρούνται τα εν τω άρθρω 2 του παρόντος οριζόμενα. 2.Εάν το εργοστάσιον ή αποθήκη του εξαγωγέως κείται εν Αθήναις, η ως άνω αίτησις δειγματοληψίας υποβάλλεται εις την γενικήν διεύθυνσιν του Γ.Χ.Κ. ή εις το εν Αθήναις παράρτημα αυτού, άτινα προβαίνουσιν εις την κατά τα ανωτέρω δειγματοληψίαν και λοιπάς περαιτέρω ενεργείας. 3.Κατά τας ως άνω περιπτώσεις της εν τω εργοστασίω δειγματοληψίας, η τελωνειακή αρχή, προκειμένου συμφώνως με την οικείαν έκθεσιν χημικής αναλύσεως, να επιτρέψη την εξαγωγήν, δέον προηγουμένως να ελέγχη την ταυτότητα των εξαγομένων δοχείων και το αλύμαντον των επιτεθειμένων επ’ αυτών σφραγίδων. Άρθρ.4.-1.Το εξαγόμενον εις την αλλοδαπήν βρώσιμον ελαιόλαδον δέον να είναι διαυγές, οσμής δε και γεύσεως κανονικής. Να είναι αμιγές σπορελαίων ή ανακεκαθαρμένων πυρηνελαίων. Να μη είναι ταγκόν. Να μη περιέχη σάπωνα. Η οξύτης αυτού, ήτις δέον να δηλούται εις τα φορτωτικά έγγραφα και τιμολόγια, δέον να μη είναι ανωτέρα της δηλουμένης, επιτρεπομένης ανοχής 5%, πάντως δε δεν δύναται να είναι ανωτέρα της επιτρεπομένης δια τα βρώσιμα ελαιόλαδα εσωτερικής εμπορίας. 2.Εάν τα εξαγόμενα ελαιόλαδα δεν εξάγονται ως βρώσιμα, αλλά ως βιομηχανικής χρήσεως τοιαύτα, βεβαιουμένου τούτου, εκ των φορτωτικών εγγράφων, των τιμολογίων κλπ., δεν απαιτείται όπως πληρώσι τους ως άνω όρους, απαγορευομένης μόνον της προσμίξεως αυτών μετά σπορελαίων. 3.Τα εξαγόμενα εις την αλλοδαπήν βρώσιμα ή βιομηχανικής χρήσεως ελαιόλαδα, δέον να πληρώσι τους δια της νομοθεσίας της χώρας προορισμού καθωρισμένους ειδικούς όρους δια τα εισαγόμενα εν αυτή ελαιόλαδα, η μη πλήρωσις των οποίων θα συνεπήγετο την απαγόρευσιν της εισαγωγής αυτών. 4.Τα εκ του λευκοσιδήρου δοχεία, εν οις συσκευάζεται το εξαγόμενον ελαιόλαδον, δέον να κλείωνται δια μηχανικής αναδιπλώσεως και συμπιέσεως των χειλέων (θηλύκωμα). Εξαιρετικώς, τα δοχεία των 20 χ/μων και άνω, επιτρέπεται να φέρωσι πώμα προσηρμοσμένον ούτως ώστε να μη δύναται να αφαιρεθή άνευ της καταστροφής του. Τα ως ανωτέρω δοχεία δέον να ώσι λιθογραφημένα, να αναγράφεται δε δια του λιθογραφήματος η φράσις: «Συσκευασμένον εν Ελλάδι» ελληνιστί ή και εις άλλην γλώσσαν, ως και το μικτόν ή το καθαρόν βάρος του δοχείου. Τα δοχεία δέον να ώσιν εσωτερικώς καλώς κασσιτερωμένα, ο δε χρησιμοποιηθείς προς τούτο κασσίτερος δέον να μη περιέχη έτερα μέταλλα εις ποσόν ανώτερον των 3%, μηδέ μόλυβδον εις ποσόν ανώτερον των 0,5%. Επίσης ο δια τυχόν εσωτερικής συγκολλήσεως των δοχείων χρησιμοποιούμενος κασσίτερος δέον να πληροί τους ως ανωτέρω όρους. Δια του Β.Δ. 29 Νοεμ./2 Δεκ. 1939 ωρίσθη «ότι το εις την αλλοδαπήν εξαγόμενον βρώσιμον ελαιόλαδον δύναται να συσκευάζηται και εντός λευκοσιδηρών δοχείων, μη πληρούντων τους όρους του άρθρου 4 του ως άνω μνημονευομένου Β.Δ/τος, (της 15 Μαΐου 1939) εφ’ όσον συντρέχουσιν ιδιαίτεροι προς τούτο λόγοι, αδεία του επί της Εθνικής Οικονομίας Υπουργού». 5.Ο εξαγωγεύς ελαιολάδου δύναται δι’ αιτήσεως αυτού προς το αρμόδιον παράρτημα του Γ.Χ.Κ. να ζητήση και λάβη επίσημον αντίγραφον της γενομένης εξετάσεως  ή πιστοποιητικόν βάσει της χημικής αναλύσεως του Σελ.231 ΄Ελεγχος εξεγομένων γεωργικών προϊόντων 11.Ε.δ.9 εξατασθέντος δείγματος του εξαγομένου προϊόντος. Η έκδοσις του αντιγράφου ή του πιστοποιητικού τούτου γίνεται τη καταβολή της, κατά το Δ/μα της 10 Απρ. 1930 περί εκτελέσεως της παρ. 2 του άρθρ. 2 του ν. 4328/1929 περί συστάσεως Γενικού Χημείου του Κράτους, οριζομένης αποζημιώσεως δι’ εκτέλεσιν χημικής αναλύσεως. 